Tarybos reglamentas (EEB) Nr. 3172/89
1989 m. spalio 16 d.
dėl EEB ir Egipto bendradarbiavimo tarybos sprendimo Nr. 2/89, iš dalies pakeičiančio, atsižvelgiant į Ispanijos ir Portugalijos stojimą į Europos bendriją, Protokolą dėl sąvokos "kilmės produktai" apibrėžimo ir administracinio bendradarbiavimo metodų, taikymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į 1987 m. rugpjūčio 11 d. Tarybos reglamentą (EEB) Nr. 2573/87, nustatantį prekybos tarp Ispanijos bei Portugalijos ir Alžyro, Egipto, Jordanijos, Libano, Tuniso ir Turkijos tvarką [1], ypač į jo 23 straipsnį,
atsižvelgdama į Komisijos pasiūlymą,
kadangi 1987 m. rugpjūčio 11 d. Taryboje susitikusių valstybių narių Vyriausybių atstovų sprendimo 87/456/EAPB, nustatančio prekybos EAPB sutartyje išvardytais produktais tarp Ispanijos bei Portugalijos ir Alžyro, Egipto, Jordanijos, Libano ir Tuniso tvarką, 7 straipsnis numato, kad kilmės nustatymo [2] taisyklių būtini pakeitimai, kuriuos priėmė bendradarbiavimo tarybos Ispanijai ir Portugalijai įstojus į Bendriją, yra taikomi minėtame sprendime nurodytiems produktams;
kadangi pagal Protokolo dėl sąvokos "kilmės produktai" apibrėžimo ir administracinio bendradarbiavimo metodų 25 straipsnį EEB ir Egipto bendradarbiavimo taryba, siekdama atsižvelgti į Ispanijos ir Portugalijos stojimą į Europos bendriją, priėmė sprendimą Nr. 2/89, pakeičiantį minėto protokolo nuostatas;
kadangi minėtą sprendimą būtina taikyti Bendrijoje,
PRIĖMĖ ŠĮ REGLAMENTĄ:
1 straipsnis
EEB ir Egipto bendradarbiavimo tarybos sprendimas Nr. 2/89 taikomas Bendrijoje.
Sprendimo tekstas pridedamas prie šio reglamento.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1987 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1989 m. spalio 16 d.